LIETUVOS BANKO VALDYBA

NUTARIMAS

DĖL LIETUVOS BANKO VALDYBOS 2012 M. BIRŽELIO 14 D. NUTARIMO NR. 03-133 „DĖL TURTO ARBA VERSLO VERTINIMO ĮMONĖS IR NEPRIKLAUSOMO TURTO ARBA VERSLO VERTINTOJO CIVILINĖS ATSAKOMYBĖS PRIVALOMOJO DRAUDIMO TAISYKLIŲ PATVIRTINIMO“ PAKEITIMO

2014 m. spalio 30 d. Nr. 03-246

Vilnius

Lietuvos banko valdyba n u t a r i a:

1. Pakeisti Turto arba verslo vertinimo įmonės ir nepriklausomo turto arba verslo vertintojo civilinės atsakomybės privalomojo draudimo taisyklių, patvirtintų Lietuvos banko valdybos 2012 m. birželio 14 d. nutarimu Nr. 03-133 „Dėl Turto arba verslo vertinimo įmonės ir nepriklausomo turto arba verslo vertintojo civilinės atsakomybės privalomojo draudimo taisyklių patvirtinimo“, 11 punktą ir jį išdėstyti taip:

„11. Draudimo suma nustatoma draudiko ir draudėjo susitarimu ir nurodoma draudiko išduodamame turto arba verslo vertinimo įmonės ir nepriklausomo turto arba verslo vertintojo civilinės atsakomybės privalomojo draudimo liudijime (toliau – draudimo liudijimas). Metinė mažiausia civilinės atsakomybės privalomojo draudimo suma turi būti ne mažesnė kaip 87 000 Eur.“

2. Nustatyti, kad šis nutarimas įsigalioja 2015 m. sausio 1 d.

Valdybos pirmininkas	Vitas Vasiliauskas